పౌరుని రికార్డ్
పౌర నివాస పత్రం జార్జ్
ఇంటర్వ్యూ అయిన వ్యక్తి: హిల్డర్ బ్రాండ్, గ్లొరియా
ఇంటర్వ్యూ అయిన వ్యక్తి: విల్కిన్స్, జార్జ్
విల్కిన్స్ డిఎస్ మార్న్స్
పురాతన వస్తువా?
గడియారం. అది చట్టబద్ధమైనదే.
ఆ విషయం అతను అడగలేదు, జార్జ్. అది నీకు ఎక్కడిది అని అడుగుతున్నాడు.
అది నీకు కానుకగా వచ్చిందా? ఎవరు కొనిచ్చారు?
నేనే కొనుకున్నాను.
ఎవరూ కొనివ్వలేదు.
దీన్ని ఎందుకు దాచాలనుకున్నావు?
-ఎవరు? -పోర్టర్.
ఒక నిమిషం ఆగాలి.
థ్యాంక్స్.
చనిపోయిన వ్యక్తి, ఎస్. మార్న్స్ హత్యలా అనిపిస్తోంది
సదరు చోటుకు వెంటనే చేరుకోవాల్సిందిగా కోరుతున్నాను.
ఆర్ సిమ్స్, జ్యుడిషియల్ శాఖ
అతని షాట్ గన్ వెనుక భాగంతోనే అతని పుర్రె పగిలేలా కొట్టినట్టున్నారు.
అదంత తేలిక కాదు.
మార్న్స్ పట్టుదల, కోపం గల వ్యక్తి. ఇట్టే పగ పెంచేసుకుంటాడు.
ఇంతకీ నువ్వెవరు?
ఇతను పాల్ బిల్లింగ్స్. నీ కొత్త...
నువ్వు షెరిఫ్ గా చేయాలనుకుంది ఇతడినే కదా.
ఇతను నీ కొత్త చీఫ్ డెప్యూటీ.
పాత డెప్యూటీ చనిపోయాడో లేదో అప్పుడే పెట్టేశారుగా.
మార్న్స్ చెప్పింది నిజమే. ఎవరికో అతడిని చంపేంత పగ ఉంది.
ఇది మన నియంత్రణలోనే ఉండే విషయమా?
-తలుపు తెరిచే ఉంది. పక్కింటి వ్యక్తి శవాన్ని చూశాడు. -దీన్ని రహస్యంగా ఉంచగలమా?
ఉంచే ప్రయత్నం చేద్దాం.
రహస్యంగా ఉంచలేకపోతే, మన బతుకు బస్టాండే.
మార్న్స్ ని కనిపెట్టుకొని ఉండటానికి మన కొత్త షెరిఫ్ ఇక్కడ ఎవరినైనా పెట్టుంటే,
-ఇలా జరిగేదే కాదు. -మీ కొత్త షెరిఫ్ అదే చేస్తానంటే, ఇతను వద్దన్నాడు.
-తెలిసింది. నువ్వు అతడిని పట్టించుకొని ఉండాల్సింది కాదు. -తెలిసిందా?
హా. ఇక్కడికి వచ్చి, ఇతడిని కలిశా, రక్తంతో పగిలి ఉన్న ఇతని ముక్కును చూశా.
-అతని ముక్కు పగలగొట్టింది ఎవరు? -మనోడికి అభిమానులు చాలా మంది ఉన్నారుగా.
మార్చురీ బృందం వచ్చింది.
సరే మరి, నా ఆఫీసుకు వెళ్దాం పదండి.
నా కొత్త ఆఫీసుకి.
వాళ్లని ఒక్క నిమిషం ఆగమని చెప్తావా?
ఒక్క నిమిషం ఆగండి.
కెన్నడీ, డోరిస్ గంజాయిని దొంగిలించి అమ్మింది
మార్టిన్, చార్ల్స్ వరుస ఇంటి చోరీలు
హేయ్, ఇక మీరు లోపలికి వెళ్లవచ్చు.
నేను మేయరుగా కొన్ని నెలలు మాత్రమే ఉంటా,
కాబట్టి మేయర్ జాన్స్ మందును వీలైనంత ఎక్కువ తాగే ప్రయత్నం చేస్తా.
మరి...
ఇప్పుడు మనమేం చేద్దాం?
అధికారికంగా చెప్పవలసినదాన్నే చెప్పమని నా సలహా.
ఇద్దరు వృద్ధులు సైలో అంతా తిరిగారు, వారి వయస్సు అందుకు సహకరించలేదు.
-మీ డాక్టరును కలిసి... -లేదు, వారిద్దరినీ ఒకేచోట ఖననం చేద్దాం.
సారీ, ఏమన్నావు?
ఒకే అంత్యక్రియలు. ఒకే గొయ్యి. వనరులని ఆదా చేసినట్టు అవుతుంది.
ఇలాంటి సమయాల్లో ఆదా చేయడం గురించి జనాలు పట్టించుకోనే పట్టించుకోరు.
కానీ...
-వారు ప్రేమించుకున్నారని మనం చెప్పవచ్చు. -వాళ్లు ప్రేమలో ఉన్నారా?
వాళ్లిద్దరి కస్సుబుస్సులని చూసి, నాకు అదే అనిపిస్తూ ఉండేది.
ఇప్పుడు దాని గురించి ఎందుకులే.
ఉమ్మడి అంత్యక్రియల గురించిన ప్రస్తావన ఒప్పందంలో లేదనుకుంటా.
-పాల్? -పెళ్లైన జంటకి ఉంది కానీ...
-మేయర్ కి అనుమతించే అధికారం ఉంది కదా. -అలా చేయవలసిన అవసరమేంటి?
అది ఒక గాథ అవుతుంది, రాబ్.
సైలోలోని ఇద్దరు ప్రభుత్వ సేవకులు, లేత వయస్సులో ఘాటు ప్రేమలో పడ్డారు,
మలిదశలో కలిసి బతకాలనుకున్నారు,
కానీ అది నెరవేరకుండానే అర్ధాంతరంగా వారి ప్రాణాలు పోయాయి.
వాళ్ల మధ్య ప్రేమ ఉండి ఉంటే, అది అనుమతి పొందనిదే అయ్యుంటుంది.
వాళ్ల వయసును చూసి ఎవరు పట్టించుకుంటారు?
ఒకవేళ పట్టించుకున్నా, అది మంచిదే. నిషేధిత ప్రేమ గురించే అందరూ గుసగుసలాడుకుంటారు.
హత్య కాకుండా దేని గురించి మాట్లాడుకున్నా పర్లేదు.
వాళ్లు పక్కదారి పట్టడమే మనకి కావాలి.
ఐడియా బాగానే ఉంది, షెరిఫ్.
పక్కదారి పట్టించాలంటే, క్షమతా సెలవును ప్రకటిస్తే బాగుంటుందని జడ్జి సలహా.
-జనాలకు అది కాస్త ఊరటను కలిగిస్తుంది. -అది జ్యుడిషియల్ శాఖకే మేలు చేస్తుంది.
వాళ్లు ప్రేమించుకున్నారనే కథని ముందుకు తీసుకెళ్దాం.
ఆ తర్వాత నేను పై అంతస్థుల దాకా పరుగు పందాన్ని ప్రకటిస్తా.
మేయర్ జాన్స్ కి పరుగుల పోటీ అంటే ఇష్టమని చెప్తా.
గెలిచినవారికి జాన్స్ ట్రోఫీని బహుకరిస్తా.
మద్యం తాగుతూ గోల గోల చేయడానికి జనాలకు ఓ సాకు కావాలంతే.
జాన్స్ కి ఆ పరుగు పందేలంటే ఇష్టం లేదు.
అవి చేయి దాటిపోతాయని ఆమె అనుకునేది.
మీరిద్దరూ ఇక వెళ్లండి. పడుకోండి.
షెరిఫ్, నువ్వు ఒక నిమిషం ఉండగలవా?
మార్న్స్ ని నేను నిన్న రాత్రి కలవడానికి కారణం నువ్వే.
నిన్ను కాకుండా పాల్ ని షెరిఫ్ చేస్తే బాగుంటుందని చెప్పాను.
కానీ మార్న్స్ ఆగమన్నాడు.
నువ్వేదో పొడిచేస్తావని కాదు.
అది నీకు చేతనయ్యే పని కాదని నీ అంతట నువ్వే గ్రహించి,
తోక ముడుచుకొని మీ గలీజ్ పేటకి వెళ్లిపోతావని గ్రహించాడు.
సరే. చాల్లే. ఇక వదిలేయ్, రాబ్.
నీకు అది ఇష్టం లేదు.
నీ సమ్మతి లేకుండానే బిల్లింగ్స్ కి చీఫ్ డెప్యూటీ పదవి ఇస్తున్నాను.
ఒప్పందాన్ని చదివావా?
హా, కొంచెం చదివా.
మీ శాఖకు సంబంధించి ఉన్న విభాగం నుండి మొదలుపెట్టు.
అందులో షెరిఫ్ పదవిలో ఉన్నవాళ్లు జ్యుడిషియల్ వాళ్లకు సలాం కొట్టాలని స్పష్టంగా ఏమీ ఉండదు,
కానీ ప్రతీ పేజీలో ఉన్న అంతరార్థం అదే.
ఈ ఉదయం, నేనొక ప్రోగ్రామును రన్ చేశాను,
సైలోలో 46 ఏళ్ల కన్నా తక్కువ వయస్సు ఉండేవారి డేటా సెట్ ని రూపొందించాలని.
ఆ సంఖ్య కోసం నేను 40కి ఆరును జోడించాను.
నలభై ఎందుకంటే, రూత్ జాన్స్ అన్నే ఏళ్లు మేయరుగా పని చేసింది కాబట్టి,
ఇక ఆరు ఎందుకంటే, ఆ వయస్సులోనే అందరికీ ఊహ తెలియడం ప్రారంభమవుతుంది కాబట్టి.
ప్రోగ్రామ్ ని రన్ చెయగా తేలింది ఏంటంటే...
సైలోలో ఉన్న ప్రస్తుత 10,112 జనాభాలో
5,496 నివాసులు
రూత్ జాన్స్ తప్ప వేరే మేయరును చూడనే లేదు.
మేయర్ జాన్స్ నమ్మకాన్ని, అభిమానాన్ని సంపాదించుకున్న నాయకురాలు,
ఎందుకంటే, సైలో ప్రజల గురించి ఆమెకి బాగా తెలుసు,
వాళ్లకి కూడా ఆమె బాగా తెలుసు.
అదృష్టవశాత్తూ, నేను తాత్కాలిక మేయరునే,
రూత్ జాన్స్ భుజాల మీద మోసిన బాధ్యతను
వేరొకరు ఎన్నికై మోసేదాకా నేను ఉంటాను.
అంటే అక్షరాలా ఆమె భుజాలు అని కాదు, ఎందుకంటే...
ఆమె భుజాలు చాలా చిన్నవి.
షెరిఫ్.
డెప్యూటీ మార్న్స్ గురించి రెండు ముక్కలేమైనా చెప్తావా?
నిజం చెప్పాలంటే, నాకు మార్న్స్ గురించి పెద్దగా ఏమీ తెలీదు.
మా ఇద్దరి మధ్య సఖ్యత అంతగా కుదరలేదు.
నేను షెరిఫ్ అవ్వడం అతనికి ఇష్టం లేదు.
ఆ విషయం అతను చాలా మందికి చెప్పాడని అనుకుంటా.
మొదట, నేను ఈ పదవిని వద్దన్నాను.
కానీ ఆ తర్వాత నాకొకటి చెప్పారు, చేరమని స్వయంగా మేయరే అడిగినప్పుడు
మనం ఒప్పుకోవాలని.
ఇక కట్ చేస్తే, మార్న్స్ గురించి నాకన్నా బాగా తెలిసిన జనాల ముందు
నేను అతని అంత్యక్రియలలో మాట్లాడుతున్నాను.
అందరూ విచారంగా ఉన్నారు.
నాకు బాధగా ఏం లేదు.
అంటే, అతను చనిపోయినందుకు బాధగానే ఉంది.
కానీ అతని జీవితాన్ని, వారి జీవితాలను...
స్మరించుకోవాల్సిన అవసరం ఎంతైనా ఉంది.
మనం ప్రతిరోజూ మన జీవితాలను సైలో బాగుకు ఎలా అయితే అంకితం చేశామో, వాళ్లు కూడా అలాగే అంకితం చేశారు.
పైన అంతస్థుల్లో ఉండే వారి నుండి కింది అంతస్థుల్లో ఉండే వారి దాకా అందరూ అంకితం చేసినట్టు.
పితామహులారా మా ప్రార్థనలను ఆలకించండి,
రూత్ జాన్స్, ఇంకా శ్యాముల్ మార్న్స్ ఇప్పటిదాకా సైలోయే తమ ప్రాణంగా బతికారు,
ఇప్పుడు తమ పార్థివ దేహాలను సైలోకి ఎరువుగా సమర్పిస్తున్నారు.
మరణం తర్వాత ప్రాణం పోస్తున్నారు.
అంతే లేని జీవన మరణ కాల చక్రం.
మూడవ సెల్
హ్యాంక్?
-జూల్స్. -హేయ్.
-నువ్వు ఇక్కడికి వచ్చావేంటి?
అంత్యక్రియలకు నాకు ఆహ్వానం అందింది.
అవునా? కానీ నువ్వు అక్కడ కనిపించలేదే.
అవును. అంత్యక్రియలకు రావడం నా వల్ల కాదు.
హా, అందరికీ అలానే ఉంటుంది.
కిందికి వెళ్ళేటప్పుడు వాళ్ల సమాధులు చూసి వెళ్తాలే.
వాక్ చెప్పింది,
జార్జ్ విషయంలో సాయపడే వ్యక్తి నీకు దొరికాడని.
హా, మనం ఇవాళ అతడినే ఖననం చేసేశాం.
మార్న్స్?
అయ్యో.
హేయ్. అవి... నా కోసం తెచ్చావా?
-అవును. -అవునా?
చూడు, 144 అంతస్థులపైకి వెళ్లమని ఎవరికైనా కొన్ని మిఠాయిలు ఇచ్చి పంపినప్పుడు,
-ఆ వ్యక్తి కొన్నైనా తింటాడు కదా. -ఒకటే ఉంది ఇక్కడ.
నేను కాస్త తిండిపోతును కదా.
-ఎలా ఉన్నావు? -బాగానే ఉన్నా. పర్వాలేదు.
నిన్ను వాక్ పంపింది కదా?
హా, షర్లీ కూడా పంపింది.
హా, నా గురించి కంగారుపడుతున్నారా?
జూల్స్, అందరికీ ఎప్పుడు ఏమవుతుందా అనే కంగారు ఉంది.
పైకి వచ్చేటప్పుడు, 72వ అంతస్థులో ఉన్న నా కజిన్ ని పలకరించా,
పిల్లలను స్కూలుకు పంపడం క్షేమమేనా అని అతను నన్ను అడిగాడు.
-సైలోలో ఇప్పుడు పరిస్థితులు బాగా లేవు, ఇంకా... -నేను ఈ పని చేయగలనో లేదో అని అనుమానంగా ఉందా?
లేదు, నా ఉద్దేశం అది కాదు.
-కానీ నీ మాటలు అలానే ఉన్నాయి. -హేయ్, కాస్త నేను చెప్పేది వింటావా?
నువ్వు మనస్సు పెట్టి చేస్తే, ఏదైనా చేసేయగలవని నాకు తెలుసు.
కానీ, ఈ పని ఒక్కరే చేసేయగల పని కాదని కూడా నాకు తెలుసు.
చూడు, డెప్యూటీలలో నేనే పిస్తా అని చెప్పట్లేదు,
కానీ నీకేమైనా సాయం కావాలంటే చెప్పు,
మిఠాయిలతో నీ ముందు వాలుతా.
డెప్యూటీ.
షెరిఫ్.
-హెయ్, హ్యాంక్. -హా?
నువ్వంటే నాకు ఇష్టం లేదు.
-అది నాకు ఎప్పుడో అర్థమైంది. -నీకు షెరిఫ్ అయ్యే అర్హత లేదు.
అది నిజమే. ఇంకేమైనా చెప్పాలా?
సైలోలో ఇప్పటిదాక పని చేసిన షెరిఫ్లలో హాల్స్టన్ బెకరే టాప్.
హాల్స్టన్ కి, నీకూ మధ్య ఏదో జరిగిందని, దాని కారణంగానే శుభ్రం చేయడానికి
అతను బయటకు వెళ్లాడని మార్న్స్ చెప్పాడు.
మార్న్స్ పొరబడ్డాడు.
జార్జ్ విల్కిన్స్ ని చంపింది ఎవరో కనిపెట్టడానికే నువ్వు ఈ పదవిని తీసుకున్నావు.
విల్కిన్స్ చనిపోయినప్పుడు, కింది అంతస్థుల డెప్యూటీ ఒక వర్తమానం పంపాడు.
నికల్స్ అనే ఇంజినీర్, విల్కిన్స్ ది హత్య అని అంటోంది అన్నది దాని సారాంశం.
ఇక నువ్వు ఇక్కడికి రాగానే విల్కిన్స్ ఫైల్ కోసం అడిగావు.
ఒక విషయం చెప్తా విను. ఈ ఆఫీసులో ఏం కావాలన్నా నా ప్రమేయం తప్పక ఉంటుంది.
నీకు ఏ పని కావాలన్నా,
అది విల్కిన్స్ ని చంపినవాడిని కనిపెట్టడం కావచ్చు, కొత్త పెన్సిల్ అవసరం కావచ్చు,
నువ్వు నేను చెప్పిన పని చేయాలి.
ఏంటా పని?
మార్న్స్ ని చంపింది ఎవరో కనిపెట్టు.
సరే. అది నా పని, కాబట్టి...
నా ఉద్దేశం, జ్యుడిషియల్ శాఖ వాళ్లు చెప్పే కల్లబొల్లి మాటలకు గంగిరెద్దులా తలాడించమని కాదు.
-నిజంగా ఎవరు చంపారో కనిపెట్టమని అడుగుతున్నా. -జ్యుడిషియల్ వాళ్లు కల్లబొల్లి మాటలు ఎందుకు చెప్తారు?
ఎందుకంటే, జడ్జ్ మెడోస్ కి నిజం అక్కర్లేదు.
వాళ్లకి శాంతిభద్రతలు బాగుండటమే కావాలి.
మేయర్, ఇంకా డెప్యూటీ చనిపోయాక,
శాంతి భద్రతలకు శరవేగంగా ముప్పు ఏర్పడవచ్చు.
ఎవరినోకరిని బకరా చేసి, ఆ నేరం వాళ్ల మీదకి తోసేస్తారు.
దానికి నువ్వు కూడా తలాడించాలని భావిస్తారు,
తద్వారా నీ మెరిసిపోయే బ్యాడ్జీ, నీ అందమైన ఇల్లు నీ దగ్గరే ఉంటాయి.
కానీ అలా చేస్తే బొక్కబోర్లాపడతావు,
ఎందుకంటే, వాళ్లు నిన్ను సాగనంపి, నీ స్థానం బిల్లింగ్స్ కి ఇవ్వాలనుకుంటున్నారు.
నీకు కావాల్సింది కూడా అదే కదా?
నిజం చెప్పాలంటే, మార్న్స్ ని ఎవరు చంపారో నువ్వు కనిపెట్టడం నాకు కావాలి,
కానీ మార్న్స్ దృష్టిలో అది ముఖ్యమైన పని కాదు.
జ్యుడిషియల్ శాఖ వాళ్లు, అమాయకులకు శిక్ష వేసి శుభ్రం చేయడానికి బయటకు పంపుతారు,
అది మార్న్స్ కి ఇష్టం ఉండదు.
షెరిఫ్
నేను లంచ్ అయ్యాక వస్తా.
ఎక్కడికి వెళ్తున్నావు?
మార్న్స్ ని ఎవరు చంపారో కనిపెట్టడానికి వెళ్తున్నా.
డెప్యూటీ బిల్లింగ్స్ ని కూడా తీసుకువెళ్తే మంచిది.
అతనికి ఒప్పందం గురించి బాగా తెలుసు, నీకు తెలీదు.
హంతకుడిని పట్టుకున్నా, నువ్వు అనుసరించింది సరైన పద్ధతి కాకపోతే,
జ్యుడిషియల్ శాఖ వాళ్లు దాన్ని పట్టించుకోరు.
పద.
హేయ్.
చార్లెస్ మార్టిన్ అంటే నువ్వేనా?
అయితే?
నువ్వు 15 ఏళ్ళ క్రితం వరుసగా ఇంటి దొంగతనాలకు పాల్పడ్డావా?
అందుకు శిక్ష అనుభవించేశా.
నిన్న రాత్రి ఎక్కడ ఉన్నావు?
-మార్న్స్ ని నేనే చంపానా లేదా అనే కదా మీ సందేహం? -అలా అని మేము...
అతనిది సహజ మరణం అని మాత్రం చెప్పకండి.
మార్న్స్ కే గుండెపోటు వచ్చిందంటే, మా పరిస్థితి ఇంకా దారుణంగా ఉండాలి.
కానీ అతడిని నేను చంపలేదు.
ఆ సమయంలో నేను 62వ అంతస్థుకు వెళ్లా, కొన్ని పరీక్షలు చేయించుకున్నా.
సరే.
థ్యాంక్యూ.
అతను ఆసుపత్రికి వెళ్లినా వెళ్లుండకపోయినా,
మార్న్స్ తో బాహాబాహీకి దిగేంత సీన్ అతనికి లేదు.
అతని చేతిని చూశావా? అతనికి సిండ్రోమ్ ఉంది.
తర్వాత ఎక్కడికి వెళ్దాం?
-ఏంటి? -మీ ఇల్లు ఎక్కడ?
-రెండు అంతస్థుల కింద. -సరే. ఇంటికి వెళ్లి భోజనం చేసి రారాదూ?
నిన్ను చూచి నీ భార్య, పాప ఖుష్ అవుతారు.
పదకొండే కదా ఇప్పుడు సమయం.
తెలుసు. కానీ...
బాగా ఒత్తిడిగా ఉంది, తేరుకోవడానికి నాకు కాస్త సమయం కావాలి.
వెళ్లి ఒక శాండ్విచ్ తింటూ, ఒప్పందం చదువుతా. దాని గురించి అందరూ చాలా గొప్పగా చెప్తున్నారు.
ఒంటి గంటకల్లా ఆఫీసుకు వచ్చేస్తా.
కెన్నడీ, డోరిస్
ఇక్కడికి వచ్చి, ఇతడిని కలిశా, రక్తంతో పగిలి ఉన్న ఇతని ముక్కును చూశా.
అతని ముక్కు పగలగొట్టింది ఎవరు?
మనోడికి అభిమానులు చాలా మంది ఉన్నారుగా.
నిన్ను ఎప్పుడైతే తను కలిసిందో, తన బతుకు బస్టాండ్ అయిపోయిందని అప్పుడే అందరికీ అర్థమైంది, పాట్రిక్.
పాట్రిక్ కెన్నడీ, నేను షెరిఫ్ ని. తలుపు తీయ్!
ఎవరు కావాలి మీకు?
పాట్రిక్ కెన్నడీ.
అతను ఇక్కడ లేడు.
"...అవి తీవ్రమైన ఆరోపణలు,
ఆ రెంటిపై షెరిఫ్ డిపార్టుమెంట్ వాళ్లు ప్రారంభ దర్యాప్తు చేసి,
ఒక గంటలోపు జ్యుడిషియల్ శాఖకు రిపోర్ట్ చేయాలి."
జవాబుదారీతనానికి సంబంధించిన భాగాన్ని చదువు.
-ఎవరు? -నేను పాల్ బిల్లింగ్స్ ని.
లోపలికి రా, పాల్.
పాల్, నీకు డగ్ ట్రంబల్ తెలుసు కదా.
-తెలుసు. -నా తర్వాత నా స్థానంలోకి రాగల అభ్యర్థి, డగ్.
మిగతాది తర్వాత చూద్దాం.
డగ్ ట్రంబల్? నీ స్థానంలోకా?
అభ్యర్థి మాత్రమే అని అన్నా.
అతని అభ్యర్థిత్వాన్ని పరిగణించమని అడిగాడు. నేను లేదు అని చెప్పలేకపోయా.
అదీగాక, ఒప్పందాన్ని చదివే అవకాశం వస్తుందంటే, అది మంచిదే కదా.
ఉద్యోగంలో చేరిన మొదటిరోజే నువ్వు తిరిగి జ్యుడిషియల్ శాఖకు రావడం మన కొత్త షెరిఫ్ కి ఓకేనా?
నేను భోజనం చేయడానికి ఇంటికి వెళ్లాను అనుకుంటోంది.
ఏంటి సంగతి?
పై అంతస్థుకు పరుగుపందెం పనుల కోసం మూసివేయబడింది
-హేయ్, కెన్నడీ. -హేయ్, ఇక్కడికి వచ్చావేంటి?
నువ్వు ఇక్కడ ఉంటావని నిర్వహణ శాఖ వాళ్లు చెప్పారు.
డెప్యూటీ మార్న్స్ విషయంలో బాధగా ఉంది.
ఉత్తినే అన్నా. నాకు చాలా ఆనందంగా ఉంది.
నీ భార్యతో మాట్లాడటానికి వచ్చినందుకు మేము పిచ్చోళ్లమని, అందుకు రెండు కారణాలున్నాయని
నువ్వు అన్నావు కదా.
మొదటి కారణం, తను చనిపోయి ఉండటం. మరి రెండవ కారణం ఏంటి?
నాకు అంతా అయోమయంగా ఉంది. నన్ను అరెస్ట్ చేస్తున్నావా?
-లేదు. -మరేం చేస్తున్నావు?
నిన్ను సురక్షితమైన చోటికి తీసుకెళ్తున్నా.
-హేయ్, శాండీ. -హాయ్.
-ఒప్పందం చదవడం ఎందాకా వచ్చింది? -చాలా నిదానంగా చదువుతున్నా.
నాకు దానిపై చాలా ఆరాధ్య భావం ఉంది, కానీ నాకు నిద్ర రానప్పుడు, దాన్ని తెరిచి
ఒకట్రెండు పేజీలు చదవగానే నిద్ర వచ్చేస్తుంది.
-భోజనం ఎలా ఉంది? -నేను కూర్చోవచ్చా?
నేను ఇంటికి వెళ్లలేదు. జ్యుడిషియల్ శాఖకి వెళ్లా.
వావ్. అప్పుడే సిమ్స్ కి అన్నీ చెప్పేస్తున్నావా?
మరీ అంత దారుణంగా విధి నిర్వహిస్తున్నానని అనుకోలేదే.
నీ నమ్మకం పొందడం చాలా కష్టమని నాకు తెలుసు,
దానికి ఇది తొలి అడుగు కావచ్చు.
వాళ్ల విచారణ ఎలా సాగుతుందో చూసి వద్దామనుకున్నా.
జ్యుడిషియల్ శాఖ వాళ్లు సొంతంగా దర్యాప్తు చేస్తారా?
అంతస్థు ప్రతినిధుల నుండి ముందుగా వాళ్లకే నివేదికలు వెళ్తాయి.
అధికారికంగా లేని వాళ్ల నుండి కూడా వాళ్లకి రిపోర్టులు వస్తాయి.
హా, సమాచార సేకర్తలు.
మేము ఆ పేరుతో పిలవము కానీ, వాళ్లే.
-మరి వాళ్లని మీరు ఏమంటారు? -సైలో మిత్రులు.
వాళ్లు చెప్పేదేదీ కోర్టులో చెల్లుబాటు కాదనుకో.
కానీ...
వాళ్లు సూచనలు ఇస్తారు.
-వావ్, అలా అని నువ్వు చాలా బాధతో చెప్తున్నావే. -అది ఒప్పందంలో భాగం కాదు, కాబట్టి అది నాకు నచ్చదు.
ఇంతకీ ఆ మిత్రులు ఏమని సూచిస్తున్నారు?
రాల్ఫ్ మెల్బీ.
అతను కింద ఉండే పేపర్ లో పని చేస్తాడు, మొదటి షిఫ్టులో.
నీటిని కలుషితం చేయడానికి అతను మధ్య అంతస్థులకు వచ్చి ఉండవచ్చు,
అతనే మార్న్స్ దగ్గరికి నిన్న రాత్రి వచ్చుంటాడు.
"జూదరి, దొంగ, రెండు చిన్న దాడులు." కానీ ఇప్పుడు ఎందుకు ఆ పని చేశాడు?
అతడినే అడిగి తెలుసుకోవాలి.
హేయ్, శాండీ, నాకొక అరెస్ట్ వారెంట్ సిద్ధం చేయగలవా?
-ఎవరికి? -పాట్రిక్ కెన్నడీకి.
-ఏంటి? మనం రాల్ఫ్ మెల్బీకి తీసుకోవాలి. -ముందు కెన్నడీ సంగతి చూద్దాం.
అది అయ్యాక, నాకు రేడియో ద్వారా కాల్ చేయ్.
-ఎక్కడికి వెళ్తున్నావు? -నీకు వర్తమానాలు అందాయి. హేయ్.
హేయ్.
నికల్స్, కాస్త ఆగుతావా?
-హేయ్. -వర్తమానాలు వినేంత సమయం నాకు లేదు...
అసలు నీకు వర్తమానాలేవీ రాలేదు. విషయం ఏంటా... అని తెలుసుకోవాలని అలా అన్నానంతే.
బిల్లింగ్స్, జ్యుడిషియల్ శాఖలో ఉండే తన మిత్రుల దగ్గరికి వెళ్లి, రాల్ఫ్ మెల్బీ అనే పేరును తీసుకొని వచ్చాడు.
మెల్బీని అరెస్ట్ చేస్తూ నేను సమయం వృథా చేస్తుంటే,
ఈలోపు వాళ్లు ఒకరిని బకరా చేస్తారు.
-పాట్రిక్ కెన్నడీని. -హా.
అప్పుడు నేను చేతకానిదానిలా కనిపిస్తాను,
నన్ను తిరిగి మెకానికల్ శాఖకు పంపించేస్తారు, బ్యాడ్జీని బిల్లింగ్స్ కి ఇచ్చేస్తారు.
కెన్నడీని ఇరికిస్తున్నారని నువ్వు బలంగా నమ్ముతున్నావా?
గాలిస్తే, ఎలుకల మందు, ఇంకా మార్న్ ఇంటి గోడ మీద ఉండే ఒక చిత్రం
కనిపిస్తాయని నాకు తెలుసు.
దాని గురించి నీకెలా తెలుసు?
అతడిని వాళ్లు బకరా చేయాలనుకుంటే, నువ్వు అరెస్ట్ వారెంటుని కోరావు కాబట్టి,
జ్యుడిషియల్ శాఖ వాళ్లు అతని దగ్గరికి వెంటనే ఒక గూండాని పంపించేస్తారు.
అందుకే నేను వెళ్లేది.
ఏడు, ఆరు, అయిదు, నాలుగు, మూడు, రెండు, ఒకటి.
పోటీదారులకు గుడ్ లక్.
జ్యుడిషియల్ శాఖ నుండి వస్తున్నా. తలుపు తెరవండి.
పాట్రిక్ కెన్నడీ కోసం వచ్చావా?
విషయం ఏంటంటే, అతని భార్య పోయిన ఏడాది చనిపోయిందని గృహ కల్పన శాఖకి తెలియడానికి చాలా సమయం పట్టింది.
ఆరు నెలల క్రిందటే వారు అతడిని ఒక వ్యక్తి ఉండగల ఇంటికి తరలించి,
దీన్ని ఒక వృద్ధ దంపతులకి ఇచ్చారు.
అందుకేనేమో, జ్యుడిషియల్ శాఖ వద్ద ఉన్న డేటాలో అతని ఇల్లు ఇంకా ఇదే అని ఉంది.
ఏమోలే.
మార్న్స్, నేనూ ఇక్కడికి నిన్న వచ్చాం, అందుకే మాకు ఆ విషయం తెలిసింది.
అందరూ తప్పులు చేస్తారు కదా?
కానీ నీ తప్పు ఏంటంటే, వేరే ఇంట్లో తప్పుడు సాక్ష్యాలను పెట్టడం.
హేయ్!
చూసుకోండి!
వెళ్లండి! పక్కకు తప్పుకోండి...
-ఏం చేస్తున్నావు? చచ్చినోడా. -బాబోయ్!
అమ్మా, అక్కడ చూడు.
-అక్కడ ఎవరో ఉన్నారు. -చూడండి!
తనని కాపాడండి!
-ఎవరైనా తనని కాపాడండి! -హేయ్! ఎవరైనా తనని కాపాడండి!
వెళ్లు ఇక.
నువ్వు వెంటపడిన వ్యక్తి ఎవరో నాకు తెలుసు అనుకుంటున్నా.
జ్యుడిషియల్ శాఖ సెక్యూరిటీలో పని చేసే డగ్ ట్రంబల్. నేను అరెస్ట్ వారెంట్ తీసుకొని వస్తా.
నేను కూడా నీతో వచ్చే దాకా ఆగవచ్చు కదా.
కెన్నడీ ఇంటిలో వెతుకుదామనే నేను వెళ్లాను.
కానీ ఒకరు వచ్చి మెట్లపై నుండి నన్ను తోసేస్తారని నేను అనుకోలేదు.
హేయ్, నీ దగ్గర ఉన్న సమాచారం ప్రకారం కెన్నడీ ఇంటి నంబరు ఏంటి?
అది 2215, ఎందుకు?
కెన్నడీకి, ఈ హత్యకు సంబంధం లేదనుకుంటా.
ఎలక్ట్రిక్ మీటర్లు
శుచి శుభ్రత విభాగం
డగ్లస్. ఇక్కడికి వచ్చావేంటి?
-ఒకసారి నిన్ను ఇక్కడికి ఫాలో చేస్తూ వచ్చాను. -మంచి పనికాడివే.
నైపుణ్యం కూడా ఉంది.
కానీ అది పై అధికారుల పట్ల నీకు గౌరవం లేదని తెలుపుతోంది.
సారీ.
ఈ తలుపు వెనుక ఏముందో తెలుసా?
-తెలీదు, సర్. -మంచిది.
నన్ను గమనిస్తూ ఉండమని నీకు చెప్పానంటే, అది త్వరలోనే నీకు తెలుస్తుందిలే.
నీ చేతికి ఏమైంది?
స్టోరేజ్
-చీటీ ఉందా? -ఉంది.
మంచిది. దీన్ని సఫలం చేయడానికి ఇంకా మనకో దారి ఉందనుకుంటా.
-ఎలా? -చూస్తా ఆగు.
ఈ సమయం అంటే నాకు చాలా ఇష్టం.
అంతా నిశ్శబ్దంగా, ప్రశాంతంగా ఉంటుంది.
నేను ఇప్పుడు ఏ తలుపు నుండి అయితే బయటకు వచ్చానో, ఆ తలుపుని
నాకు మొదటిసారిగా మా నాన్న చూపించాడు.
అతను జానిటర్.
జనాలు అతన్ని చులకనగా చూసేవారు. మా కుటుంబాన్ని కూడా.
ఒప్పందంలో ఉన్న దాని పరమార్థం మనందరికీ తెలుసు.
సైలో మనుగడకు అందరూ తలో చేయి వేయాలి.
కానీ ఎంతైనా జానిటర్ జానిటరే కదా.
నేను జానిటర్ కొడుకుని.
మా అమ్మ, మా నాన్న మనిషే కాదనట్టుగా చూసేది,
కానీ ఆయన ఏమీ అనేవాడు కాదు.
నాకు 14 ఏళ్లున్నప్పుడు, నా సహ విద్యార్థితో గొడవ అయింది.
రిచర్డ్ ఎలియట్. వాడు నన్ను బాగా ఏడిపించాడు.
అది మా నాన్నకి తెలిసింది,
ఆయన ఏదోకటి చేస్తాడని, దాని వల్ల పరిస్థితి ఇంకా దిగజారుతుందని నేను భయపడిపోయాను.
కానీ ఆయన ఏమీ చేయలేదు.
అందుకు కాస్త అసంతృప్తిగా కూడా అనిపించింది.
ఆ తర్వాత ఒకరోజు నేను స్కూలుకు వెళ్తే,
రిచర్డ్ ఎలియట్ ఏడుస్తూ ఉన్నాడు.
వాళ్ల నాన్నకి 125వ అంతస్థులో వేరే పని అప్పగించారని, వాళ్లు అక్కడికి వెళ్లాలని తెలిసింది.
అలా నా సమస్య నాకు దూరమైపోయింది.
నాకు ఒక అనుమానం వచ్చింది...
అందులో మా నాన్న పాత్ర ఏమైనా ఉందా అని.
కానీ ఆయన కేవలం జానిటరే కదా?
ఆ తర్వాత, ఒకరోజు ఉదయం,
"ఆ రౌడీ మళ్లీ నిన్నేమైనా ఏడిపిస్తున్నాడా?" అని ఆయన అడిగాడు.
అప్పుడు ఆయన్ని చూశా. ఆయన ఆ మాటను ఒక రకంగా అడిగాడు.
ఆయన్ని చూసి "ఎలా?" అని అడిగాను.
నాకు ఒకటి చూపించాలని అనుకుంటున్నానని, ఆ తలుపు దగ్గరకి నన్ను తీసుకెళ్లాడు.
ఆయన అడుగుజాడల్లో నడవాలంటే,
నా జీవితాన్ని శాశ్వతంగా మార్చేయగల నిర్ణయాన్ని నేను తీసుకోవలసి ఉంటుందని చెప్పాడు.
ఆ తలుపు గుండా నేను లోపలికి వెళ్తే,
లోపల ఏముంది అని నేను ఎవరికీ చెప్పకూడదు.
స్నేహితులకి కానీ, కుటుంబానికి కానీ, భార్యకి కూడా.
నేను రికార్డుల పరిరక్షకుడినని, క్లర్క్ ని అని, జానిటర్ ని అని కూడా
అందరూ అనుకోవచ్చు.
కానీ నిజమేంటో నా ఒక్కడికే తెలుసు.
ఆ తలుపు మాటున ఉండే వాళ్లందరూ
సైలోలో అత్యంత ముఖ్యమైన పని చేస్తారనే నిజం.
పది వేల మంది ప్రాణాలను నిలిపే పని.
నువ్వు చెడగొట్టేశావు, డగ్.
రెండుసార్లు. అది కూడా దారుణంగా.
-జార్జ్ విల్కిన్స్ విషయంలో చెడగొట్టావు... -ఏం జరిగిందో నీకు తెలుసా?
...ఇంకా పాట్రిక్ కెన్నడీ విషయంలో కూడా.
కానీ నేను కూడా ఇంతకన్నా చాలా దారుణంగా చెడగొట్టా. అది కూడా లెక్కలేనన్ని సార్లు.
ఎంతైనా మనం మనుషులమే కదా, మన ప్రయత్నం మనం చేస్తుంటాం.
నా స్థానం కావాలంటే, ఆ అభ్యర్థిలో కసి, పట్టుదల ఉండాలి.
నేను నిర్ణయం తీసేసుకున్నా.
డగ్లస్ ట్రంబల్, పూర్తి తెలివి, ఇంకా స్పృహతో, నా స్థానాన్ని భర్తీ చేసేవాడిగా ఉంటానని ప్రమాణం చేయగలవా?
ఉంటాను.
సైలో ప్రజలను రక్షించడానికి, వారి బాగుకు ఏదైనా చేయడానికి నువ్వు సిద్ధమేనా?
సిద్ధమే.
సైలో ప్రజలను రక్షించడానికి, వారి బాగుకు
నీకు ఉన్నదంతా దారపోయడానికి నువ్వు సిద్ధమేనా?
సిద్ధమే.
మంచిది.
అయ్యో!
మేయర్ జాన్స్ ని, డెప్యూటీ మార్న్స్ ని డగ్లస్ ట్రంబల్ చంపాడు,
ఆ హత్యల నేరం పాట్రిక్ కెన్నడీ మీద తోయాలనుకున్నాడు.
నేరం కెన్నడీపై తోయడం మాత్రమే అతని ఉద్దేశం కాదు,
అతడిని చంపేసి, ఆత్మహత్యగా చిత్రీకరించాలనుకున్నాడు కూడా.
కెన్నడీ పాత ఇంట్లో దొంగ సాక్ష్యం పెట్టడంపై
నేను ట్రంబల్ ని అడిగినపుడు, అతను పరుగు లంకించుకున్నాడు.
అతడిని అరెస్ట్ చేస్తామని అతనికి అర్థమైపోయింది, అందుకే నిన్న రాత్రి
అతను ఆత్మహత్య చేసుకున్నాడు.
అతని జేబులో మాకొక చీటీ దొరికింది.
దీన్ని కెన్నడీ ఇంట్లో పెడదామనుకున్నాడు. కానీ, ఇది అతని ఆత్మహత్యకి కూడా సరిపోయింది.
కానీ, మాకు ఇంకా తెలీదు...
ఎందుకు అనేగా.
జ్యుడిషియల్ శాఖలో ఏడేళ్ల నుండి పని చేస్తున్న ఉద్యోగి, మేయరుని, ఇంకా మార్న్స్ ని
ఎందుకు చంపాలనుకున్నాడో మీకు ఇంకా తెలీదు.
అది కాదు, కానీ మేము...
నేను ట్రంబల్ తో పని చేయలేదు, కానీ అతనికి చంపే ఉద్దేశం ఉన్నట్టుగా అనిపించలేదు.
మిస్టర్ సిమ్స్, అలా నీకేమైనా అనిపించిందా?
అంటే, ట్రంబల్ చిన్నతనంలో, మధ్య అంతస్థుల్లో మార్న్స్ డెప్యూటీగా పని చేశాడు.
బహుశా అప్పుడేమైనా గొడవలు జరిగాయేమో.
మాకది ఇంకా తెలీదు. దర్యాప్తు చేస్తాం.
అతనిపై దర్యాప్తు చేసి వృథా.
మేయర్ జాన్స్ ని, డెప్యూటీ మార్న్స్ ని చంపినవాడిని కనిపెట్టేశాం...
అతను చనిపోయాడు.
దీనితో అన్నా పుకార్లకు, కుట్ర సిద్ధాంతాలకు తెర పడుతుంది.
అవును.
-థ్యాంక్యూ. -థ్యాంక్యూ.
ఎలుకల మందును నేను చేనుకు తీసుకెళ్తా, మిగతావన్నీ నువ్వు ఆఫీసుకు తీసుకెళ్తావా?
అలాగే.
మనం సోదాలు జరపకముందే, ఆ ఇంట్లో ఎలుకల మందు, ఇంకా చిత్రం దొరుకుతాయని
నీకు ముందే తెలుసు కదా.
ఎప్పుడు వెళ్లి వెతికావు?
నువ్వు మీ జ్యుడిషియల్ శాఖలోని మిత్రులతో మాట్లాడటానికి వెళ్లినప్పుడు.
-లోపలికి ఎలా వెళ్లావు? -మెకానికల్ శాఖలో కొన్ని మెళకువలు నేర్చుకున్నాలే.
చట్టబద్ధం కాని సోదా, ఇంకా జప్తు గురించి
-ఒప్పందంలో ఉన్న విభాగాన్ని నువ్వు చదవలేదు కదా. -చదివా.
ఆ పని చేయబోతున్నావని నాకెందుకు చెప్పలేదు?
-నిన్ను నేను నమ్మలేదు కాబట్టి. -ఇప్పుడు నమ్ముతున్నావా?
హా, నమ్ముతున్నా. నన్ను నువ్వెంత నమ్ముతున్నావో, అంతే.
రేపు నాకు ఏమైందా అని నువ్వు కంగారు పడకు, నాకు వేరే చోటికి బదిలీ అయింది.
-ఏంటి? - 105వ అంతస్థులో ఉండే స్టేషనుకి.
ఎందుకు?
నేనే అడిగా.
నా వల్లనా?
లేదు, అక్కడ నాకు కుటుంబం ఉంది.
ఒక్క నిమిషం, మరి నాకు నీ సాయం కావాలంటే,
నేను మార్న్స్ హంతకుడు ఎవరో కనిపెట్టాలి అన్నావు కదా.
హా, క్షమించు. నువ్వు నిజంగానే కనిపెట్టేయగలవని నేను అనుకోలేదు.
నువ్వు మనస్సు మార్చుకునే అవకాశం ఏమైనా ఉందా?
పై అంతస్థుల్లో ఉండాలని నాకు ఇప్పుడు అస్సలు లేదు.
నేను కొన్నింటిని మిస్ అవుతాను, కానీ...
నాపై నిఘా ఉందనే విషయాన్ని మాత్రం మిస్ అవ్వను.
ఎవరి నిఘా?
అది తెలీదు.
ఎలా అని కూడా తెలీదు.
హేయ్. నేను ఇక్కడికి వచ్చినప్పుడు, కింది అంతస్థుల వాళ్లు ఏం తింటారో తెలీదు అన్నావుగా.
మరి 105వ అంతస్థులో నీ వాళ్లున్నారుగా?
అది కింది అంతస్థే కానీ మరీ మీ అంత కింది అంతస్థు కాదు.
-హా. -మా వాళ్లు పసిపిల్లలని తినరు.
నువ్వు మంచి పని చేశావు.
అంటే, పాట్రిక్ కెన్నడీ చెడ్డోడే, కానీ అంత మాత్రాన అతను చనిపోవాల్సిన పని లేదు.
-అది కూడా అతను చేయని నేరానికి. -నాకు ఆనందంగానే ఉంది, నేను...
ఎక్కువగా ఫీల్ అయిపోకు. ఇప్పటికీ నువ్వంటే నాకు ఇష్టం లేదు.
షెరిఫ్.
నీకూ డ్రింక్ ఇవ్వనా?
మేయర్ జాన్స్ దగ్గరున్న మద్యాన్ని అంతా శరవేగంగా ఖాళీ చేసేస్తున్నా.
-నాకు వద్దులే. థ్యాంక్స్. -ఖచ్చితంగా వద్దంటావా?
-అవును. -కూర్చో.
సిమ్స్ తోపు అనే ఫీలింగ్ అతనికి ఇవ్వాలని నాకు లేదు,
కానీ అతను అన్నది నిజమే అనిపిస్తోంది.
పై అంతస్థుకు పరుగు పందెం పెట్టడమనేది సైలో ప్రజలకు ఊరటనిచ్చేదే,
కానీ మనకి అంతకన్నా క్షమతా సెలవు ముఖ్యం అనుకుంటా.
ఒకసారి క్షమతా సెలవు ప్రకటించినప్పుడు జనాలు ఇష్టమొచ్చినట్టు పండగ చేసుకున్నారు,
కాబట్టి నీ, ఇంకా నీ డెప్యూటీల పహారా అన్నిచోట్లా ఉండాలి.
సరే.
నేను నీతో ఇంకో విషయం మాట్లాడాలనుకున్నా.
నీ విషయంలో పొరబడ్డానని చెప్పాలనుకున్నా.
హాల్స్టన్ ఎందుకు నిన్ను షెరిఫ్ చేద్దామనుకున్నాడో మొదట నాకు అర్థం కాలేదు, కానీ ఇప్పుడు అర్థమవుతోంది.
కాబట్టి, నేను మేయరుగా ఉన్నంత కాలం,
మహా అయితే కొన్ని నెలలే ఉంటానని నాకు బలంగా అనిపిస్తోంది అనుకో,
నాకు చేతనైనంత సాయం నీకు చేస్తాను.
ఇప్పుడు నీకేమైనా కావాలా?
-రెండు రోజులు సెలవులు కావాలి. -షెరిఫ్ మొన్న మొన్ననే కదా అయ్యావు?
నేను తిరిగి మెకానికల్ దగ్గరికి వెళ్లాలి.
ఇక్కడ ఎక్కువ కాలం ఉండను అనుకొని పెద్దగా సామాన్లు ఏమీ తెచ్చుకోకుండా వచ్చా, కాబట్టి...
సామాన్లు కావాలంటే పోర్టర్లు తెచ్చిపెడతారు కదా.
అక్కడున్న వాళ్లకి వీడ్కోలు చెప్పి రావాలి.
సరే మరి. రెండు రోజుల తర్వాత కలుద్దాం మరి.
థ్యాంక్స్.
హేయ్.
ఏం పని చేస్తున్నావు?
వచ్చి చూస్తావా?
రాత్రి అంతా ఏ మబ్బులూ లేకుండా ఉన్నప్పుడు, ఆకాశంలో ఈ లైట్లు కనిపిస్తుంటాయి.
-ఏంటవి? -నాకు తెలీదు.
కానీ వాటిని చాలా కాలంగా గమనిస్తూ ఉన్నా కాబట్టి, అవి ఒక క్రమ పద్ధతిని అనుసరిస్తున్నాయని గమనించగలిగాను.
ఏదో పెద్ద వృత్తాకారంలో తిరుగుతున్నట్టుగా అవన్నీ మళ్లీ ఒకే చోటుకు వస్తూ ఉంటాయి.
మధ్య స్థానం నుండి దూరం నెలవారీ కదలికల ట్రాకర్
ఒక్క నిమిషం.
ఇలా రండి.
అది మీకు కనిపిస్తోందా?
"డబ్ల్యూ" కనిపిస్తోంది.
-దాన్ని ఎప్పుడూ నేను గమనించలేదే. -ఇప్పుడు గమనించారుగా.
మనకి తెలీని విషయాల చిట్టాలో దాన్ని కూడా జోడిస్తాను.
రాత్రివేళ ఆకాశంలో లైట్లు ఉంటాయని నీకు తెలుసా?
అంటే?
పై అంతస్థులో ఉండే క్యాంటీనులో బయట ఉండేది, ఇక్కడ కన్నా స్పష్టంగా కనిపిస్తుంది.
-అబ్బో, పెద్ద విషయమే కనిపెట్టావుగా. -రాత్రి వేళ ఆకాశంలో లైట్లు ఉన్నాయి.
హా, ఏంటవి?
నీకు తెలిసి ఉంటుందేమో అని నేను అనుకున్నా.
నువ్వు పంపించిన మిఠాయిలలో హ్యాంక్ ఒకటే ఉంచాడు, మిగతావన్నీ తినేశాడు.
అన్నీ తినేస్తాడు అనుకున్నానే.
వాడు తిండిబోతు.
ఇది ఎప్పటిది?
ఇవాళ ఏ రోజు?
మరి, సొగసైన నీ కొత్త ఉద్యోగం ఎలా ఉంది?
-బాగానే ఉందా? -బాగానే ఉందా? నిజంగా?
ఒక విషయం చెప్పనా, టామీ మార్షల్
మెట్ల చివర్లో ఒక వెంటిలేషన్ ఫ్యాన్ మీద పని చేస్తూ ఉన్నాడు.
ఇంకాస్త ఉంటే ఇది అతని నెత్తి మీద పడుండేది.
నువ్వు రైలింగ్ ని పట్టుకొని వేలాడటం జనాలు చూశారు.
జూల్స్, అది జనాలకి తెలీకుండా ఉంటుందనుకున్నావా? అసలేం జరుగుతోందో చెప్పు!
-అది నీకు చెప్పలేను. -నాకు చెప్పలేవా...
చెప్పలేను.
అబ్బా. ఇది సరైన పని కాదు కదా.
మనం మన పని చేయాలి, అంటే సైలోలో పనులన్నీ జరిగేలా చూడాలి,
వాళ్లేమో జనాలను చంపడం లాంటి పనులు చేస్తే ఎలా?
శవాలు కింద పడుతూ ఉంటే, జనాలు అడగడం మొదలుపెడతారు.
త్వరలోనే, అడగడం మానేసి, సమాధానం చెప్పమని నిలదీయడం మొదలవుతుంది,
-వాళ్లకి ఆ సమాధానాలు నచ్చకపోతే... -హేయ్, హేయ్.
నువ్వు తిరుగుబాటు గురించి మాట్లాడబోతున్నావా? నేను షెరిఫ్ ని. ఇక్కడే ఉన్నా.
వేశావులే జోకు.
సర్లే, ఇంతకీ నువ్వు వెతుకుతున్న హార్డ్ డ్రైవ్ దొరికిందా?
ఇంకా దొరకలేదు. హాల్స్టన్, జార్జ్ మీద ఒక ఫైల్ చేసి, దాన్ని దాచిపెట్టాడు,
కానీ అందులో నాకు తెలిసినవే ఉన్నాయి.
నేను నీకు ఒక వస్తువు ఇచ్చాను కదా, ఏమైనా పురోగతి ఉందా?
హా, ఉంది.
గుర్తింపు పత్రాల కోసం ఫోటో ఐడిలు చేయడానికి
ఉపయోగించే కెమెరాల నుండి నేను లెన్స్ రకాన్ని గుర్తించాను.
కానీ అవి చాలా తేలిగ్గా కనిపెట్టేశాను. ఇది మాత్రం కష్టంగా ఉంది.
ఒకసారి చూడు.
ఏమైనా కనిపిస్తోందా?
లేదు. ఇంకా శక్తివంతమైన భూతద్దం ఉందా?
రెండు లెన్సులను ఉపయోగించి మీ అమ్మ చేసింది కదా, అలాంటిదా?
హా, మనం కుందేలు విషయంలో ఉపయోగించాం కదా, అలాంటిదే.
కానీ, జ్యుడిషియల్ వాళ్లు దాన్ని నాశనం చేశారు? వాళ్లు అలా ఎందుకు చేశారో తెలుసా?
-తెలీదు. -ఒప్పందాన్ని చదివావా?
లేదు, ఇప్పటికి నీతో కలిపి ఆ ప్రశ్న నన్ను వంద మంది అడిగి ఉంటారు.
నిన్ను ఇక్కడికి రమ్మని నేను అడిగింది ఇందుకే.
నాకు ఒప్పందంలో ఉన్న వాటిలో అర్థం కాని విషయాలు రెండు ఉన్నాయి.
మొదటిది,
సైలోలో పైకీ, కిందికీ తిరగడానికి మనం యంత్రాలను చేయకూడదని అందులో ఉంది.
-అంటే, లిఫ్టులను, పుల్లీలను చేయకూడదు. -హా. అవును.
రెండవది, భూతద్ధాలు చేసేటప్పుడు, వాటి శక్తి నిర్దేశించిన శక్తిని మించకుండా చేయాలి.
కాబట్టి, ఇలాంటి పురాతన వస్తువు వల్ల పెద్ద శిక్షే పడే అవకాశముంది.
ఇంత చిన్న వైరింగ్ ఉంది అంటే,
దీని ప్రభావం అంతా ఇంతా ఉండదనే చెప్పాలి.
పైగా, నువ్వు నా దగ్గర దాస్తున్నావంటే, ఇటీవల చాలా మంది అనుమానాస్పద స్థితిలో
చనిపోయి ఉంటారని అర్థమవుతోంది.
వాళ్లకు పట్టిన గతే నీకూ పట్టదని గ్యారంటీ ఏంటి?
నేను జాగ్రత్తగా ఉంటా.
బ్యాడ్జీని ఒక ఎన్వలపులో పెట్టేసి, ఒక పోర్టరుకు ఇచ్చేసి పంపించేయ్.
ఏం జరిగిందో నాకు తెలియాలి.
రెండు రోజుల క్రిందటి దాకా, వేడిని తగ్గించే టేపుకు సంబంధించిన రెండు బాక్సులను తీసుకున్నానని
శుభ్రం చేయడానికి నన్ను బయటకు పంపించాలన్నదే బెర్నార్డ్ లక్ష్యంగా ఉండేది.
రెండు హత్యల కేసును ఛేదించానో లేదో, నాతో పని చేయడానికి ఆత్రంగా ఉన్నాడు. వాళ్లు నన్ను నమ్ముతున్నారు, వాక్.
జార్జ్ కి ఏమైందో కనుగొనే అవకాశం నాకు ఇచ్చే
విచారణకు నేను శ్రీకారం చుట్టాలి.
నీ ప్లాన్ వాళ్లకి తెలీకుండా, ఆ పని ఎలా చేస్తావు?
నేను సరైన ఎరని వాడాలి, అంతే.
సబ్ టైటిళ్లను అనువదించినది: రాంప్రసాద్